CELEX: 32010D0684
Language: da
Date: 2010-11-10 00:00:00
Title: 2010/684/EU: Kommissionens afgørelse af 10. november 2010 om ændring af del 1 i bilag E til Rådets direktiv 92/65/EØF for så vidt angår standardsundhedscertifikatet for dyr fra bedrifter (meddelt under nummer K(2010) 7640)  EØS-relevant tekst

11.11.2010   
            
            
               DA
            
            
               Den Europæiske Unions Tidende
            
            
               L 293/62
            
         KOMMISSIONENS AFGØRELSE
   af 10. november 2010
   om ændring af del 1 i bilag E til Rådets direktiv 92/65/EØF for så vidt angår standardsundhedscertifikatet for dyr fra bedrifter
   (meddelt under nummer K(2010) 7640)
   (EØS-relevant tekst)
   (2010/684/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (1), særlig artikel 22, stk. 1, og
   ud fra følgende betragtninger:
   
               (1)
            
            
               Ved artikel 10 i direktiv 92/65/EØF er der fastsat dyresundhedsmæssige betingelser for handel med hunde, katte og fritter.
            
         
               (2)
            
            
               Del 1 i bilag E til direktiv 92/65/EØF indeholder det standardsundhedscertifikat, der skal anvendes i forbindelse med handel med dyr fra bedrifter, herunder hunde, katte og fritter.
            
         
               (3)
            
            
               Ved Europa-Parlamentets og Rådets forordning (EF) nr. 998/2003 (2) er der fastsat dyresundhedsmæssige betingelser for ikke-kommerciel transport af selskabsdyr samt bestemmelser om kontrol i forbindelse hermed. Forordningen finder anvendelse på transport mellem medlemsstater og indførsel fra tredjelande af selskabsdyr af de arter, der er opført på listen i bilag I til samme forordning. Hunde, katte og fritter er opført i samme bilags del A og B.
            
         
               (4)
            
            
               De i forordning (EF) nr. 998/2003 fastsatte betingelser er forskellige, afhængigt af om selskabsdyrene transporteres mellem medlemsstater eller fra tredjelande til medlemsstaterne. Herudover er der fastsat forskellige betingelser for sådan transport fra henholdsvis de tredjelande, der er opført i del B, afdeling 2, i bilag II til nævnte forordning, og de tredjelande, der er opført i del C i bilaget.
            
         
               (5)
            
            
               For at undgå, at kommercielle transporter svigagtigt finder sted under dække af ikke-kommerciel transport af selskabsdyr som defineret i forordning (EF) nr. 998/2003, skal transport af over fem selskabsdyr i henhold til artikel 12 i forordningen underkastes de krav og kontroller, der er fastsat i direktiv 92/65/EØF, når der er tale om dyr, der indføres på Unionens område fra andre end de i forordningens bilag II, del B, afdeling 2, nævnte tredjelande.
            
         
               (6)
            
            
               For at undgå en sådan praksis og sikre en ensartet anvendelse af forordning (EF) nr. 998/2003 fastsættes det i Kommissionens forordning (EU) nr. 388/2010 af 6. maj 2010 om gennemførelse af Europa-Parlamentets og Rådets forordning (EF) nr. 998/2003 for så vidt angår det maksimale antal selskabsdyr af bestemte arter, der kan transporteres i ikke-erhvervsmæssigt øjemed (3), at de samme regler finder anvendelse, når det samlede antal selskabsdyr af arterne hunde, katte og fritter, der transporteres til en medlemsstat fra en anden medlemsstat eller indføres fra et tredjeland, der er opført på listen i del B, afdeling 2, i bilag II til forordning (EF) nr. 998/2003, overstiger fem.
            
         
               (7)
            
            
               Der er i certifikatet i del 1 i bilag E til direktiv 92/65/EØF, som ændret ved Kommissionens afgørelse 2010/270/EU (4), taget højde for bestemmelserne i forordning (EU) nr. 388/2010.
            
         
               (8)
            
            
               Erfaringen med anvendelsen af forordning (EU) nr. 388/2010 har vist, at bestemmelserne i den pågældende forordning i visse tilfælde i et urimeligt omfang rammer transporten af en begrænset population af selskabsdyr af arterne hunde, katte og fritter, der hyppigt transporteres i ikke-erhvervsmæssigt øjemed i et højere antal end fem for at deltage i visse sportsarrangementer og udstillinger.
            
         
               (9)
            
            
               I sådanne tilfælde bør der indføres en gyldighedsperiode for sundhedscertifikatet, der er længere end gyldighedsperioden for sundhedscertifikater, der udstedes for andre arter, der er omfattet af certifikatet i del 1 i bilag E til direktiv 92/65/EØF.
            
         
               (10)
            
            
               Det er i Kommissionens beslutning 2004/824/EF af 1. december 2004 om en model for sundhedsattest til ikke kommerciel transport af hunde, katte og fritter fra tredjelande til Fællesskabet (5) fastsat, at attesten i bilaget til nævnte beslutning er gyldig i forbindelse med transport inden for Unionen i fire måneder efter udstedelsesdatoen eller indtil udløbet af rabiesvaccinationens holdbarhed, alt efter hvilken dato der indtræder først.
            
         
               (11)
            
            
               Af hensyn til sammenhængen i EU-lovgivningen bør gyldigheden af certifikaterne for selskabsdyr af arterne hunde, katte og fritter, der er omhandlet i del 1 i bilag E til direktiv 92/65/EØF, være den samme som den, der er fastlagt for attesten i bilaget til beslutning 2004/824/EF.
            
         
               (12)
            
            
               Direktiv 92/65/EØF bør derfor ændres i overensstemmelse hermed.
            
         
               (13)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Del 1 i bilag E til beslutning 92/65/EØF erstattes af teksten i bilaget til nærværende afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 10. november 2010.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 268 af 14.9.1992, s. 54.
   
      (2)  EUT L 146 af 13.6.2003, s. 1.
   
      (3)  EUT L 114 af 7.5.2010, s. 3.
   
      (4)  EUT L 118 af 12.5.2010, s. 56.
   
      (5)  EUT L 358 af 3.12.2004, s. 12.
   
      BILAG
      
         »Del 1 —   Sundhedscertifikat til brug ved handel med dyr fra bedrifter (hovdyr, fugle, lagomorfer, hunde, katte og fritter)
         92/65 EI